כיסא הכבוד

על פי הדתות האברהמיות, כיסא הכבוד הוא מקום מושבו של אלוהים בשמיים.. "אָמַר לוֹ הַקָּדוֹשׁ בָּרוּךְ הוּא חַיֶּיךָ אֵין בְּרִיָּה שַׁלִּיט עַל נַפְשֶׁךָ, וְהֵיכָן הִיא מֻנַּחַת תַּחַת כִּסֵּא הַכָּבוֹד בַּשָּׁמַיִם".: "רַבִּי נָתָן אוֹמֵר חָבִיב מַעֲשֶׂה הָאָרוֹן כְּכִסֵּא הַכָּבוֹד שֶׁל מַעְלָה וכו'" לפי פרשנים מדובר רק בסמל אלגורי לגדולתו של אלוהים, שאינה נפרדת ממנו, כמו צורות אחרות של האנשה, המייחסות לאל עיניים או ידיים מתוך כבוד לידע המוגבל של האדם שנזקק לתיאור מוחשי של האל על מנת להבינו. 

 במקרא 
ממוזער|דמות אלוהות יושבת על גלגל מכונף, במטבעות יהוד מהתקופה הפרסית. הדמות מזוהה עם יהוה לפי חלק מהחוקרים
בתנ"ך נכתב כי הנביאים מיכיהו בן ימלה,: "רָאִיתִי אֶת־יְהֹוָה יֹשֵׁב עַל־כִּסְאוֹ וְכׇל־צְבָא הַשָּׁמַיִם עֹמֵד עָלָיו מִימִינוֹ וּמִשְּׂמֹאלוֹ" ישעיהו,: "וָאֶרְאֶה אֶת־אֲדֹנָי יֹשֵׁב עַל־כִּסֵּא רָם וְנִשָּׂא וְשׁוּלָיו מְלֵאִים אֶת־הַהֵיכָל" יחזקאל,: "וּמִמַּעַל לָרָקִיעַ אֲשֶׁר עַל־רֹאשָׁם כְּמַרְאֵה אֶבֶן־סַפִּיר דְּמוּת כִּסֵּא, וְעַל דְּמוּת הַכִּסֵּא דְּמוּת כְּמַרְאֵה אָדָם עָלָיו מִלְמָעְלָה". ודניאל: "חָזֵה הֲוֵית עַד דִּי כׇרְסָוָן רְמִיו, וְעַתִּיק יוֹמִין יְתִב... כָּרְסְיֵהּ שְׁבִיבִין דִּי נוּר, גַּלְגִּלּוֹהִי נוּר דָּלִק" (תרגום: כִּסְאוֹת הֻנְּחוּ, וְעַתִּיק יָמִים יָשַׁב... כִּסְאוֹ שְׁבִיבִים שֶׁל אֵשׁ, גַּלְגַּלָּיו אֵשׁ דּוֹלֶקֶת). ראו כיסא רם ונישא שעליו יושב אלוהים. הכס מוזכר גם בתורה בפי משה, , ומוזכר כמה פעמים בספר תהלים.: "נָכוֹן כִּסְאֲךָ מֵאָז מֵעוֹלָם אָתָּה". : "כִּסְאֲךָ אֱלֹהִים עוֹלָם וָעֶד". : "צֶדֶק וּמִשְׁפָּט מְכוֹן כִּסְאֶךָ" ועוד.

על פי ספר יחזקאל בתיאור מעשה המרכבה, את כיסא הכבוד נושאות ארבע דמויות: אדם, אריה, שור ונשר. לפי אזכורים בתהלים הכיסא נמצא בשמים, .,  ולפי ספר דניאל, הכיסא עשוי מניצוצות של אש.

 בספרות חז"ל 
במסכת ברכות מובאת ברייתא שבה מתאר רבי ישמעאל בן אלישע את אלוהים יושב בקודש הקודשים על כיסא רם ונישא, ודרשה של רב אחא בר יעקב על כי אלוהים לעיתים דוחק את רגליו תחת כיסא הכבוד, וגורם בכך רעידות אדמה.

על הנאמר בספר בראשית (פרק א פסוק ב) "ורוח אלוהים מרחפת על פני המים", דרשו חז"ל שהכוונה היא לכיסא הכבוד, ומכאן שכיסא הכבוד הוא בין הדברים שקיומם קדם לבריאת העולם. במדרש מובא שאלוהים לקח עפר מתחת הכיסא וזרק אותו למים, וכך נבראה הארץ, ועליה ההרים והגבעות.: "נָטַל הַקָּדוֹשׁ בָּרוּךְ הוּא עָפָר מִתַּחַת כִּסֵּא הַכָּבוֹד וְזָרַק עַל הַמַּיִם וְנַעֲשָׂה אֶרֶץ, וּצְרוֹרוֹת קְטַנִּים שֶׁהָיוּ בֶּעָפָר נַעֲשׂוּ הָרִים וּגְבָעוֹת".

מיקומו של כיסא הכבוד הוא ברקיע השביעי והעליון ביותר, הנקרא "ערבות", צבעו דומה לרקיע, ועליו חקוק דיוקנו של יעקב.: "ובשעה שעלו בשמים וראו דיוקנו של יעקב אבינו חקוק בכיסא הכבוד, אמרו: והלא למטה הוא ומי הביאו כאן. ירדו וראו אותו. ורצו להזיקו, מיד ירד הקב"ה להצילו".

נשמותיהם של הצדיקים חצובות מאוצר הנשמות הנמצא תחת כיסא הכבוד, ונפשו של משה שוכנת שם. במכת שחין, משה זרק אפר שהגיע עד לכיסא הכבוד.: "אמר רבי יהושע בן לוי: נס גדול נעשה בשחין, שאדם זורק חץ למעלה אינו מהלך מאה אמות, ומשה זרק פיח הכבשן מלא חפניו, דבר שלא היה בו ממש, וזרקו משה השמימה עד כיסא הכבוד". מתחת הכיסא משה חצב את לוחות הברית,: "א"ל משה מאין אני מביא לוחות. א"ל אני מראה לך את המחצב. אמר רבי לוי בשם רבי חמא בר חנינא: מתחת כיסא הכבוד הראה לו הקב"ה למשה את המחצב". ומשם גם לקח אלוהים מטבע של אש כדי להראות למשה דוגמה למחצית השקל.: "אָמַר רַבִּי מֵאִיר נָטַל הַקָּדוֹשׁ בָּרוּךְ הוּא כְּמִין מַטְבֵּע שֶׁל אֵשׁ מִתַּחַת כִּסֵּא הַכָּבוֹד וְהֶרְאָה לוֹ לְמשֶׁה זֶה יִתְּנוּ, כָּזֶה יִתְּנוּ."

עוד מסופר במדרש כי משה ירד מהשמים דרך פשפש מתחת כיסא הכבוד, ונאחז בכיסא מפחד המלאכים שרצו להורגו:

בספרות ההיכלות והמרכבה מופיעים תיאורים מאגיים של עליות נפש לצפייה בכיסא הכבוד.ראו : "...שאין הנייה בעולמי אלא בשעה שתלמידי חכמים יושבים ועוסקים בתורה, מציצין ומביטין ורואין והוגין המון התלמוד הזה: כיסא כבודי היאך הוא עומד, רגל הראשונה - במה היא משמשת, שנייה במה היא משמשת" וכו'. לעתיד לבוא אלוהים יציג את כיסא הכבוד לכל באי העולם:

 מידות הכיסא 
בספרו של חגי דגן "המיתולוגיה היהודית", גודלו של כיסא הכבוד מוערך בכמאתיים וארבעים מיליון ק"מ על 20 מיליארד ק"מ. למעשה היו בהיכלות השמימיים כיסאות כאלה רבים מספור, אבל רק אחד שימש את האל בפועל ולכן רק אחד הוקף בכל תועפות האש.עמ' 16

 בימי הביניים 

 הרמב"ם 
הרמב"ם בספרו מורה נבוכים כתב כי כיסא הכבוד הוא רק סמל אלגורי לגדולתו של אלוהים, שאינה נפרדת ממנו. לדבריו, המקדש או השמים נקראו כך על דרך משל, ואין באמת דבר בעולם שיכול לשאת את אלוהים, שכן הוא עצמו מכיל ומהווה את העולם כולו.

 הלכות הכיסא של רבי אלעזר מוורמס 
רבי אלעזר מוורמס חיבר בספרו "סודי רזיא" פרק בשם "הלכות הכיסא" שבו תיאר את מאפייני כיסא הכבוד בהתבסס על המקרא, מדרשי חז"ל ופיוטי רבי אלעזר בירבי קליר.ספר סודי רזיא בילגוריי תרצ"ו, באתר היברובוקס, "הלכות הכיסא", עמודים יד–ל

לדבריו, כיסא הכבוד נברא קודם העולם, מניצוצות אש שאלוהים ברא במיוחד מהמים, וממנו נחצבו לוחות הברית (וסימן לכך שבצופן אתב"ש המילה "לחת" (=לוחות) מרמזת ל"כיסא"). הכיסא , ובתחתיתו יש דלת שדרכה מתקבלות תפילות בעלי התשובה. המלאכים, הגם שעשויים אש, אינם יכולים לגעת באש הכסא. לפי שיטתו, הכיסא עומד "באוויר העולם":

רבי אלעזר ערך השוואה בין הידוע על כסא שלמה למאפייני כיסא הכבוד. הוא כתב: . והוסיף כי .

 בקבלה 
על פי הקבלה, כיסא הכבוד מקביל ל"עולם הבריאה" הנקרא מחמת כך גם בשם "עולם הכיסא", מתוך ארבעת העולמות: אצילות, בריאה, יצירה ועשיה.
ממוזער|213x213 פיקסלים|אלוהים על כס המלכות, חבל וסטפאליה, סוף המאה ה-15

 בנצרות 
בהשפעת היהדות, כיסא הכבוד מוזכר פעמים רבות גם בברית החדשה (ביוונית, ὁ θρόνος τοῦ θεοῦ, ובתעתיק ho thronos tou Theou). זרמים שונים בנצרות נחלקו בשאלה האם  ישו יושב על כס מלכותו בשמים לימין אלוהים (כפי שנאמר למשל בתהילים ק"י "נְאֻם ה', לַאדֹנִי--שֵׁב לִימִינִי; עַד-אָשִׁית אֹיְבֶיךָ, הֲדֹם לְרַגְלֶיךָ"), או שהוא חולק את כס מלכותו של אלוהים (למשל, "הַמְנַצֵּחַ אֶתְּנֶנּוּ לָשֶׁבֶת אִתִּי עַל־כִּסְאִי כַּאֲשֶׁר נִצַּחְתִּי גַם־אָנֹכִי וָאֵשֵׁב אֶת־אָבִי עַל־כִּסְאוֹ", חזון יוחנן פרק ג פסוק 21). 

 באסלאם 
באמונה האסלאמית, כס המלכות הוא הגדול מכל יצירותיו של אלוהים. על פי חלק מהפרשנים, היה זה הדבר הראשון שאלוהים ברא.

 בעת החדשה 

 יסוד כיסא האל בעולם 
הרב אברהם יצחק הכהן קוק טבע מטבע לשון ביחס למדינת ישראל שהתעתדה לקום בזמנו: "יסוד כסא השם בעולם". הביטוי נמצא בפסקה המדברת על המדינה, שנדפס לראשונה בספר "אורות ישראל" ונכתב כ-30 שנה לפני הכרזת המדינה. הביטוי התפרסם ונחרט בחוגי תלמידיו, כשחלקם רואים בו התייחסות למדינת ישראל הנוכחית והוא משמש בפיהם לעיתים כתיאור תמציתי להוויתה.

 בספרות העברית המודרנית 
חנוך לוין כתב את המחזה "לפני כס הכבוד" על אדם המתיישב על כס הכבוד.

 ראו גם 
 מעשה מרכבה
 רקיע
 קדושה (תפילה)
 נהר דינור

הערות שוליים

קטגוריה:מיתולוגיה יהודית
קטגוריה:מונחים ומושגים דתיים
קטגוריה:דברים שנבראו לפני בריאת העולם על פי חז"ל